title: Η ηθική πίσω από τη χρήση εφαρμογών τεχνητής νοημοσύνης στο δημόσιο τομέα
title: Ethics behind the use of artificial intelligence applications in the public sector
titleType: AlternativeTitle
Creators: name: Χαλβατσά, Ελένη
Publisher: name: Πανεπιστήμιο Δυτικής Αττικής
Year: 2021
Subjects: Τεχνητή νοημοσύνη
Ηθική
Νέες τεχνολογίες
Δημόσιος τομέας
Δικαιώματα πολιτών
Προσωπικά δεδομένα
Artificial intelligence
Ethics
New technologies
Citizens' rights
Personal data
Public sector

description: Η τεχνητή νοημοσύνη, κατά την τελευταία ιδιαίτερα δεκαετία, έχει παρεισφρήσει στη ζωή μας με εφαρμογές που υπόσχονται να κάνουν την καθημερινότητά μας απλούστερη. Τόσο στον ιδιωτικό, όσο και στον δημόσιο τομέα, πολλές από αυτές τις εφαρμογές μπορούν να φανούν ωφέλιμες για τον έλεγχο των πεδίων που άπτονται σε καθένα από αυτούς τους τομείς. Σκοπός των νέων τεχνολογιών αλλά και των πλεονεκτημάτων της τεχνητής νοημοσύνης, παρά τα μειονεκτήματα που αυτή η τελευταία ενέχει, είναι η επιδίωξη της ικανοποίησης των αναγκών των πολιτών. Τα θέματα που πραγματεύονται στο παρόν πόνημα, άπτονται πρωτίστως στις εφαρμογές που δύναται να προσφέρει η τεχνητή νοημοσύνη στις υπηρεσίες του δημοσίου τομέα και δευτερευόντως να διερευνηθούν οι αξίες οι οποίες πρέπει να λειτουργήσουν ως κυματοθραύστης ηθικής διαφύλαξης. Η παγκοσμιοποίηση έχει διευρύνει την διάδοση των τεχνολογιών και της τεχνητής νοημοσύνης. Σε παγκόσμιο λοιπόν επίπεδο, υπάρχει η ανάγκη για διαφύλαξης της ηθικής με κράτη και ενώσεις αυτών, να λαμβάνουν ιδιαίτερη μέριμνα έναντι των κινδύνων που μπορεί να ελλοχεύουν για τους πολίτες. Η παρούσα μελέτη, δεν λαμβάνει ως θέσφατες και ορθές τις αποφάσεις των κρατών καθώς ορισμένες από αυτές μπορούν να εκθέσουν σε κίνδυνο τον άνθρωπο με άμεσο τρόπο. Στο κείμενο, γίνεται σημαντική προσπάθεια να αντιμετωπιστούν κενά όπως τι είναι αυτό που δίνει τόση αξία στην έρευνα, τον τόπο και τον τρόπο διεξαγωγής της έρευνας, τι την κάνει τόσο σύγχρονη για την εποχή που διανύουμε, καθώς και αν γίνεται μέσα από λύσεις που προτείνονται να επιφέρει βελτίωση. Αρχικά, επιχειρείται μια εννοιολογική διασαφήνιση των όρων που χρησιμοποιούνται, με βασικούς τους όρους «τεχνητή νοημοσύνη» και «ηθική στο δημόσιο τομέα», ενώ στη συνέχεια γίνεται μια προσπάθεια ενδελεχούς έρευνας των λόγων που κάνουν επίκαιρη την παρούσα μελέτη και παρουσίαση των εφαρμογών που βρίσκονται ήδη στις υπηρεσίες του δημοσίου ή προτείνονται για χρήση. Επιπρόσθετα, παρουσιάζονται οι λόγοι για τους οποίους είναι κοινά αποδεκτό το γεγονός πως πρέπει να τηρείται ένας ενιαίος κώδικας ηθικής που θα πλαισιώνεται νομικά. Εν συνεχεία, παρουσιάζονται τόσο τα θετικά στοιχεία όσο και τα αρνητικά μέσα από μια ενδελεχή ανάλυση. Το ζήτημα της χρηματοδότησης από δημοσίους φορείς αλλά και από τις ενώσεις των εθνών με σκοπό την συμπερίληψη της τεχνητής νοημοσύνης και των εφαρμογών της στην καθημερινότητα προς όφελος των πολιτών αλλά και το ερώτημα του τι είναι αυτό που κάνει την τεχνητή νοημοσύνη ολοένα και πιο επίκαιρη είναι ερωτήματα τα οποία καλούμαστε να απαντήσουμε στη παρούσα μελέτη. Στη συνέχεια, θα παρατεθεί έρευνα η οποία έχει βασιστεί στην μέθοδο SWOT analysis με σκοπό να αντληθούν στοιχεία σχετικά με το κατά πόσο η τεχνητή νοημοσύνη έχει γίνει αποδεκτή από τους πολίτες σε άμεση συνάφεια με την ισχύουσα νομοθεσία και στο τέλος παρατίθενται προτάσεις που θα μπορούσαν να εντάξουν την τεχνητή νοημοσύνη πιο πολύ στην καθημερινότητα των πολιτών και των εργαζομένων στο δημόσιο τομέα. Κλείνοντας, μέσα από τη παρούσα ανάλυση, θα παρατεθούν τα πλεονεκτήματα της τεχνητής νοημοσύνης στα οποία πρέπει να εστιάσουμε αλλά και οι κίνδυνοι που ελλοχεύουν και θα πρέπει να εκμηδενιστούν στο μέλλον όσο αυτό είναι δυνατό.